Zápisnica č. 6

zo zasadnutia  Komisie školstva, kultúry a športu Miestneho zastupiteľstva mestskej časti Bratislava–Ružinov zo dňa 16. 6. 2020

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,    
                JUDr. Matúš Méheš, Mgr. Jozef Matúšek, p. Silvia  Pilková,  Mgr. Boris    
                Čechvala,  Ing. František Bolgáč,  Mgr. Roman Kyselica
Neprítomní:  p. Matúš Grznár
                          
PROGRAM:
   
1.	Otvorenie, privítanie členov komisie 
2.	Koncepcia rozvoja kapacít MŠ a ZŠ v mestskej časti Bratislava-Ružinov
3.	Návrh na schválenie dôvodu hodného osobitného zreteľa, týkajúceho sa nájmu nehnuteľného majetku vo vlastníctve Hlavného mesta SR Bratislavy, zvereného do správy mestskej časti Bratislava-Ružinov
4.	  Záverečný účet a správa o hospodárení mestskej časti Bratislava-Ružinov za rok 2019   
5.	  Návrh na 2. zmenu rozpočtu mestskej časti Bratislava-Ružinov na rok 2020
6.	  Rozbor činnosti a hospodárenia Ružinovského športového klubu, p. o. za obdobie od 
       01.01.2019 do 31.12.2019
7.	  Rozbor činnosti a hospodárenia Knižnice Ružinov za rok 2019
8.	  Správa o výsledkoch hospodárenia CULTUS Ružinov, a. s. za rok 2019
9.   Informácie vyžiadané  uznesením Miestneho zastupiteľstva  mestskej časti Bratislava-  
  Ružinov č. 187/XII/2020 zo dňa 04. 05. 2020
10.    Návrh na delegovanie zástupcov zriaďovateľa, mestskej časti Bratislava-Ružinov, 
        do orgánov školskej samosprávy pri Základnej škole Pavla Marcelyho, Drieňová 16, 
         Základnej škole Slovenského národného povstania, Ostredková 14 a pri základných 
        školách Kulíškova 8, Medzilaborecká 11, Mierová 46, Nevädzová 2 a Vrútocká 58
11.   Návrh všeobecne záväzného nariadenia mestskej časti Bratislava-Ružinov, ktorým sa 
        určujú výšky príspevkov v školách a školských zariadeniach v zriaďovateľskej
        pôsobnosti mestskej  časti  Bratislava – Ružinov
12.   Manuál manažmentu starostlivosti o zeleň v MČ Bratislava-Ružinov
13.   Stratégia adaptácie na nepriaznivé dôsledky zmeny klímy na území MČ Bratislava- 
        Ružinov
14.   Ružinovská Tenisová Akadémia – projekt
15.   Rôzne 
16.   Záver                                                                                           

K bodu 1:

Prítomných privítala a pracovné stretnutie otvorila Ing. Marcela Kulifajová, predsedníčka komisie. Členovia odsúhlasili zmenu poradia bodov programu.

K bodu 2:

                 Materiál komisii predložil starosta mestskej časti. Informoval, že na základe uznesenia MZ MČ Bratislava-Ružinov aktualizoval materiál zo septembra 2019. Podrobnejšie priblížil rozpracované zámery mestskej časti na zvýšenie kapacity základných a materských škôl. Hovoril o pripravovaných projektoch na budovanie nových kapacít materských a základných škôl, ktoré sa v súčasnosti javia ako vhodné, tiež o faktoroch, ktoré by ich prípadnú realizáciu mohli komplikovať. V termíne k 1. 9. 2021 by mala byť otvorená nová budova pri ZŠ, Medzilaborecká, ZŠ  Ostredková a pri MŠ Šťastná.  

     Komisia školstva, kultúry a športu  po prerokovaní  predložený materiál „Koncepcia rozvoja kapacít MŠ a ZŠ v mestskej časti Bratislava-Ružinov“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                      Za:  9

 K bodu 3:
               
        Riaditeľovi Základnej školy Pavla Marcelyho  predložila pani Helena Blahová, HLZ s. r. o., Pri Hrubej lúke 11, Bratislava žiadosť o predĺženie nájomnej zmluvy na prenájom nebytových priestorov v pavilóne „B“ ZŠ za účelom prevádzkovania súkromnej školskej jedálne. Uvedená zmluva končí platnosť k  01. 07. 2020. Mgr. Kalna vysvetlil zámer ďalšieho fungovania školskej jedálne formou koncesie, dôvody jeho momentálneho nenaplnenia. Zároveň členov komisie oboznámil s dôvodmi pokračovania v spolupráci s pani Blahovou. Na základe uvedeného navrhol predĺžiť zmluvu na dobu od 01. 08. 2020 do 31. 12. 2020.
 
        Komisia školstva, kultúry a športu  po prerokovaní  predložený materiál „Návrh 
na schválenie dôvodu hodného osobitného zreteľa, týkajúceho sa nájmu nehnuteľného majetku vo vlastníctve Hlavného mesta SR Bratislavy, zvereného do správy mestskej časti Bratislava-Ružinov“

Hlasovanie:   Prítomní:  9
          	                      Za:  9

K bodu 4:

       Ing. Lenár, riaditeľ RŠK, p. o. stručne priblížil jednotlivé  činnosti, ktoré zabezpečuje a organizuje RŠK. Konštatoval, že plánované úlohy sú splnené. Pokračuje nárast detí a žiakov v  zapojenosti do akcií a aktivít RŠK. 
       Rozobral hospodárenie  za rok 2019, zdôvodnil záporný hospodársky výsledok, ktorý má byť vysporiadaný z rezervného fondu RŠK, p. o..
       Mgr. Čechvala skonštatoval slabé využívanie Areálu netradičných športov v doobedňajších hodinách. Navrhol zosúladiť športové súťaže ružinovských škôl 
so športovými súťažami a podujatiami organizovanými RŠK.

         Komisia školstva, kultúry a športu  po prerokovaní  predložený materiál „Rozbor činnosti a hospodárenia Ružinovského športového klubu, p. o. za obdobie od 01.01.2019 do 31.12.2019“

Hlasovanie:   Prítomní:  9
          	                      Za:  9

K bodu 5:

           Mgr. Pindjáková predložila Rozbor činnosti a hospodárenia Knižnice Ružinov, ktorý vypracovala za predchádzajúci rok vtedajšia riaditeľka Knižnice Ružinov, PhDr. Horáková. 
           Stručne komisiu informovala, akým oblastiam venovala pozornosť od svojho nástupu do funkcie,  aké aktivity  a rekonštrukcie plánuje...

         Komisia školstva, kultúry a športu  po prerokovaní  predložený materiál „Rozbor činnosti a hospodárenia Knižnice Ružinov za rok 2019“

Hlasovanie:   Prítomní:  9
          	                      Za:  9

K bodu 6:

            Riaditeľka Cultus Ružinov, a. s. podala stručnú informáciu o činnosti a výsledkoch hospodárenia spoločnosti. Rozobrala ekonomické ukazovatele vyjadrené v prehľadných tabuľkách. Zdôvodnila stratové hospodárenie spoločnosti. Pozornosť venovala hlavným úlohám spoločnosti, priblížila Obchodný plán a projekty konané pre MČ. Informovala, že materiál obsahuje prehľadnú štatistiku podujatí a počtu  návštevníkov v DK a SD.
     
     Komisia školstva, kultúry a športu  po prerokovaní  predložený materiál „Správa o výsledkoch hospodárenia CULTUS Ružinov, a. s. za rok 2019“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                      Za:  9

K bodu 7:

       Ing. Lehotayová informovala, že Záverečný účet predstavuje výročnú správu o hospodárení mestskej časti Bratislava-Ružinov za rok 2019. Je to súhrn hospodárenia MČ, rozpočtových a príspevkových organizácií, mestskou časťou založených obchodných spoločností. Uvedené sú skutočné príjmy i výdavky. Výsledok hospodárenia bude na základe návrhu rozdelený do finančných fondov MČ. Materiál obsahuje tabuľkový prehľad plnenia rozpočtu. 

           Komisia školstva, kultúry a športu  po prerokovaní  predložený materiál „Záverečný účet a správa o hospodárení MČ Bratislava-Ružinov za rok 2019“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                      Za:  9

K bodu 8:

        Ing. Lehotayová vysvetlila hlavné dôvody 2. zmeny rozpočtu, ktoré súvisia najmä s očakávanými ekonomickými dopadmi pandémie koronavírusu. Vývin rozpočtového hospodárenia si vyžaduje úpravu niektorých príjmových i výdavkových položiek. Materiál obsahuje presne rozpracované zapojenie jednotlivých položiek, prehľadnú tabuľku navyšovania a znižovania bežných výdavkov  Pozornosť venovala dani z príjmu fyzických osôb, mestská časť ju upravuje o 10%.
  
        Komisia školstva, kultúry a športu  po prerokovaní  predložený materiál „Návrh na 2. zmenu rozpočtu mestskej časti Bratislava-Ružinov na rok 2020“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                      Za:  9

K bodu 9:

        Materiál predložila Mgr. Vasilová, vedúca odboru školstva, kultúry a športu. Pozornosť venovala najmä bodu 1. Zdôraznila skutočnosť, že predložené počty detí sú spracované podľa aktuálnych podkladov získaných z jednotlivých škôl, nie sú však definitívne. Ide o živý materiál, ktorý sa momentálne sústavne mení. 
        Uviedla dôvody návrhu na zrušenie uznesenia č. 25/II/2019.

Komisia školstva, kultúry a športu  po prerokovaní  predložený materiál „Informácie vyžiadané  uznesením Miestneho zastupiteľstva  mestskej časti Bratislava-Ružinov č. 187/XII/2020 zo dňa 04. 05. 2020“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                      Za:  9

K bodu 10:

           Mgr. Vasilová informovala o blížiacom sa ukončení funkčného obdobia rád škôl pri v materiáli uvedených základných školách. Legislatíva presne stanovuje počet delegovaných zástupcov  zriaďovateľa, počet zástupcov ped. zamestancov, počet zástupcov neped. zamestnancov, počet zástupcov rodičov. Zriaďovateľ musí pôvodných delegovaných zástupcov zriaďovateľa odvolať, zverejniť výzvu na voľby členov rady školy za zriaďovateľa a delegovať nových zástupcov. 
         Materiál obsahuje návrh, aby do jednotlivých rád škôl pri uvedených základných školách boli delegovaní poslanci v súlade s uznesením MZ č. 20/II/2019 zo dňa 19. 2. 2019.

          Komisia školstva, kultúry a športu  po prerokovaní  predložený materiál „Návrh na delegovanie zástupcov zriaďovateľa, mestskej časti Bratislava-Ružinov, do orgánov školskej samosprávy pri Základnej škole Pavla Marcelyho, Drieňová 16, Základnej škole Slovenského národného povstania, Ostredková 14 a pri základných školách Kulíškova 8, Medzilaborecká 11, Mierová 46, Nevädzová 2 a Vrútocká 58“      
 1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                         Za:  9

K bodu 11:

       Mgr. Vasilová vysvetlila členom komisie dôvody vypracovania nového návrhu VZN. Pozornosť venovala oblastiam, v ktorých sú navrhnuté  úpravy, a to: 
-odhlasovanie zo stravy – do 7. 30 h pracovného dňa, v ktorom sa dieťa/žiak nezúčastní vyučovania
-diétne stravovanie detí a žiakov - pri možnosti sa stravovať donesenou stravou zákonný zástupca bude platiť režijné náklady za manipuláciu s prineseným jedlom
-cudzí stravníci – prispejú na režijné náklady vo výške reálnych nákladov na výrobu jedla

         Komisia školstva, kultúry a športu  po prerokovaní  predložený materiál „Návrh všeobecne záväzného nariadenia mestskej časti Bratislava-Ružinov, ktorým sa určujú výšky príspevkov v školách a školských zariadeniach v zriaďovateľskej pôsobnosti mestskej  časti  Bratislava–Ružinov“      
 1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                         Za:  9

K bodu 12, 13:

        Mgr. Molnárová komisii vysvetlila zámer vypracovania predkladaných materiálov, ktoré  by mali byť podkladom pre vypracovávanie stanovísk odboru životného prostredia.
       PaedDr. Barancová ocenila úroveň predložených materiálov. Komisia skonštatovala, že materiály v sebe zahŕňajú iba teoretickú rovinu, chýbajú podnety na realizáciu, na praktické naplnenie.
       Mgr. Čechvala  požiadal o doplnenie informácie, kde a ako by sa mohli teoretické  podnety  začať využívať, stanoviť hmatateľné body, od ktorých sa dá odraziť.  

       Komisia školstva, kultúry a športu  po prerokovaní  predložený materiál „Manuál manažmentu starostlivosti o zeleň v MČ Bratislava-Ružinov“ a „Stratégia adaptácie na nepriaznivé dôsledky zmeny klímy na území MČ Bratislava-Ružinov“
 
 1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  9
          	                         Za:  8
                         Zdržal sa:  1

K bodu 14:

       Pán Križánek prítomných oboznámil s cieľmi predloženého projektu a predpokladanými fázami jeho realizácie. Chce spolupracovať so školami.
       Mgr. Matúšek odporučil podniknúť kroky, ktorými by sa viac zviditeľnil, dal svojim predstavám konkrétnu podobu, nakoľko v projekte absentujú konkrétne zámery. Cez vedúcu odboru školstva sa zúčastniť porady riaditeľov škôl a oboznámiť ich s projektom.

K bodu 15:

      PaedDr. Barancová poďakovala Mgr. Kalnovi za poskytnutie priestorov Základnej školy Pavla Marcelyho, Drieňová 16 spoločnosti Teacher for Slovakia na organizovanie letnej školy.

       Mgr. Čechvala opätovne žiada prednostu MÚ o zabezpečenie vytvorenia Google kalendára, ktorý bude prístupný  pre všetkých poslancov. 

K bodu 16:

Pracovné stretnutie ukončila Ing. Kulifajová. Konalo sa v čase 13.00 h – 16. 20 h. 

                                                                                                Ing. Marcela Kulifajová v. r.
                                                                                                  predsedníčka komisie

V Bratislave  18. 6.  2020
Zapísala: Mgr. J. Lukáčová v. r.